<classify> Simba ambao wako Zanzibar kwa kambi ya maandalizi ya Ligi Kuu Tanzania Bara, juzi walipokea kichapo hicho katika mchezo wa kirafiki uliofanyika kwenye Uwanja wa Amaan mjini hapa.Kwa mujibu wa kocha huyo, Simba juzi ilishuka dimbani ikiwa na upungufu wa wachezaji sita ambao wako na timu ya taifa, Taifa Stars nchini Uturuki ikijiandaa kwa mchezo wa kufuzu wa Mataifa ya Afrika dhidi ya Nigeria utakaofanyika Septemba 5 kwenye Uwanja wa Taifa.Katika mchezo huo Simba ilicheza chini ya kiwango hasa katika kipindi cha kwanza na kuweza kubadilika katika kipindi cha pili ingawa mabadiliko yake hayakuzaa matunda yoyote kwa kikosi hicho.Akizungumza mara baada ya kumalizika kwa mchezo huo, Kerr alikiri kuwa wachezaji wake katika mchezo huo hawakucheza vizuri, jambo ambalo limetokana na wachezaji wake sita kutokuwemo.Uchezaji wao haukuwa mzuri lakini ulichangiwa na wachezaji sita kutokuwemo katika kikosi hicho ambao wameitwa katika timu ya Taifa iliyopo Uturuki,alisema. Hatahivyo, alisema kuwa kukosekana kwa wachezaji hao kumeweza kutoa nafasi kwa wachezaji ambao hawako katika kikosi cha kwanza kuwawezesha nao kuonesha kiwango chao. Sambamba na hayo aliwalalamikia waamuzi kwa kwenda kinyume na makubaliano yao ya awali kabla ya kuanza kwa mchezo huo.Alisema kuwa kabla ya kuanza kwa mchezo kocha huyo aliwataka waamuzi waruhusu wachezaji wake wacheze zaidi ya mara moja kama inavyochezwa michezo mengine midogo midogo, ambapo mchezaji aweze kutoka na kurejea uwanja zaidi ya mara moja.Tulikubaliana kwamba kila mchezaji acheze zaidi ya mara moja kwa maana kwamba aingie, halafu atoke na kuendelea na mchezo, lakini nashangaa wamekiuka makubaliano yetu hayo, alisema. Kerr alisema kuwa aliomba kufanya hivyo kutokana na kikosi chake kutokuwa vizuri.Kwa upande wake kocha wa timu ya JKU, Malale Hamsini alisema kuwa, kufanya vizuri kwa kikosi chake hasa anapokutana na timu kubwa kunatokana na kuwajenga wachezaji wake kisaikolojia kuwa hakuna timu kubwa zote ni sawa.Alisema kuwa hatua hiyo inawafanya wachezaji wake kucheza kwa ushindani na kutoa upinzani mkubwa wanapokutana nazo hali ambayo pia imepelekewa na wachezaji hao kufuata maelekezo yake.Aidha, alisifia kikosi chake kwa kiwango kizuri walichokionesha katika mchezo huo na kuahidi kufanya vizuri zaidi katika michezo yote ya kirafiki watakayocheza kwa lengo la kuiandaa timu yake kwa ajili ya michuano ya kimataifa.Katika mchezo huo, timu hiyo iliweza kuwatumia wachezaji wake wote wapya akiwemo Pape Abdulaye abaye alicheza dakika 45 za kwanza ambapo alitoka na nafasi yake kuchukuliwa na Kiiza.Wakati huohuo, Simba jana iliibuka na ushindi wa mabao 3-1 dhidi ya Mafunzo katika mchezo uliofanyika kwenye Uwanja wa Amaan. Mafunzo ndio walikuwa wa kwanza kuandika bao katika dakika ya 31 Jaku Joma na Simba walisawazisha dakika tatu baadae kupitia kwa Daniel Lyanga kabla ya kuongeza la pili katika dakika ya 40 lililofungwa na Said Issa baada ya kupata pasi kutoka kwa Mwinyi Kazimoto.Huku Simba walijihakikishia ushindi baada ya kupata bao la tatu lilifungwa na Khamis Kiiza. Simba imepiga kambi Zanzibar ikijiandaa kwa msimu mpya wa Ligi Kuu Tanzania Bara utakaoanza Septemba 12 mwaka huu na kushirikisha timu 16 huku bingwa mtetezi Yanga na mshindi wa pili Azam FC.  <topic>: michezo 